b'\n_START_ARTICLE_\nRosli Yaakop\n_START_PARAGRAPH_\nDr Rosli Yaakop adalah ahli politik\xc2\xa0Malaysia\xc2\xa0berbangsa\xc2\xa0Melayu\xc2\xa0dari\xc2\xa0Parti Islam Se-Malaysia. Beliau merupakan bekas Pengarah Urusan Akhbar Harakah terbitan PAS. Beliau pernah bekerja sebagai Timbalan Pengarah di Bank Negara Malaysia (BNM).\n_START_SECTION_\nPermulaan Kehidupan\n_START_PARAGRAPH_\nBeliau dilahirkan di Kampong Kundur, Rembau, Negeri Sembilan pada 1952.\n_START_SECTION_\nPilihan Raya\n_START_PARAGRAPH_\nRosli Yaakop mempunyai pengalaman menjadi calon pilihanraya sejak Pilihanraya Umum Malaysia 1999 iaitu bertanding di Dun Linggi melawan Isa Samad. Pada Pilihanraya Umum Malaysia 2004 pula. beliau telah diberi kepercayaan oleh PAS Negeri Sembilan untuk bertanding sebagai calon Parlimen Jelebu dan DUN Paroi. Selepas tewas dalam PRU 2004, beliau berehat seketika dari dunia politik untuk menumpukan pada kerjaya perniagaan beliau di luar negara sebelum muncul kembali pada tahun 2011._NEWLINE_Beliau pernah diamanahkan pada Pilihanraya Umum Malaysia 2013 sebagai calon bagi DUN Klawang berlawan dengan Datuk Yunus Rahmat dari Barisan Nasional.\n_START_SECTION_\nParti\n_START_PARAGRAPH_\nBeliau pernah menjadi Yang Dipertua (YDP) PAS Kawasan Telok Kemang bagi penggal 1998-2001, kemudian memegang jawatan YDP PAS Kawasan Rembau dari tahun 2001-2006. Beliau turut dilantik sebagai Pesuruhjaya PAS Negeri Sembilan bagi penggal 2005-2006 sebelum berehat seketika. Pada tahun 2011, beliau dilantik sebagai Timbalan Pesuruhjaya 1 PAS Negeri Sembilan.'